
 29.9.2017
 BG
 Официален вестник на Европейския съюз
 L 251/13
 РЕГЛАМЕНТ ЗА ИЗПЪЛНЕНИЕ (ЕС) 2017/1772 НА КОМИСИЯТА
 от 28 септември 2017 година
 за откриване и управление на тарифни квоти на Съюза за някои селскостопански продукти, преработени селскостопански продукти и продукти от риболов с произход от Канада
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
 като има предвид, че:
 (1)
 С Решение (ЕС) 2017/38 на Съвета (2) Съветът разреши временното прилагане на Всеобхватното икономическо и търговско споразумение между Канада, от една страна, и Европейския съюз и неговите държави членки, от друга страна („Споразумението“).
 (2)
 В Споразумението се предвижда, че митата върху вноса в Съюза на стоки с произход от Канада трябва да бъдат намалявани или премахвани в съответствие с графика за премахване на митата в приложение 2-A към същото споразумение. В приложение 2-A се предвижда, че за някои стоки намаляването или премахването на митата се разрешава в рамките на тарифни квоти.
 (3)
 В приложение 2-A към Споразумението се предвижда, че Съюзът управлява някои от тези тарифни квоти в съответствие с хронологичния ред на постъпване на съответните заявления. Комисията следва да управлява тези тарифни квоти в съответствие с правилата за управление на тарифните квоти, определени в Регламент за изпълнение (ЕС) 2015/2447 на Комисията (3).
 (4)
 В Споразумението се предвижда, че за да бъдат допускани за внос в рамките на тези тарифни квоти, стоките трябва да съответстват на правилата за произход, определени в приложение 5 към Протокола относно правилата за произход и процедурите, свързани с произхода, приложен към същото споразумение.
 (5)
 Споразумението се прилага временно, считано от 21 септември 2017 г. (4) във вида, в който е публикувано в Официален вестник на Европейския съюз. С цел да се гарантират ефективното прилагане и управление на тарифните квоти, предоставени съгласно Споразумението, които Комисията ще управлява в съответствие с хронологичния ред на постъпване на съответните заявления, настоящият регламент следва да се прилага от 21 септември 2017 г.
 (6)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Откриват се тарифни квоти на Съюза за стоки с произход от Канада съгласно посоченото в приложението.
 Член 2
 В рамките на съответните тарифни квоти, посочени в приложението, изброените в същото приложение стоки с произход от Канада и декларирани за допускане за свободно обращение в Съюза се освобождават от митата, които се прилагат за вноса в Съюза.
 Член 3
 Тарифните квоти, определени в приложението, се управляват в съответствие с членове 49 — 54 от Регламент за изпълнение (ЕС) 2015/2447.
 Член 4
 За да могат да бъдат допускани за внос в рамките на тарифните квоти, определени в настоящия регламент, изброените в приложението стоки следва да съответстват на правилата за произход, определени в приложение 5 към Протокола относно правилата за произход и процедурите, свързани с произхода, приложен към Всеобхватното икономическо и търговско споразумение между